ระเบียบกระทรวงมหาดไทยระเบียบกระทรวงมหาดไทยว่าด้วยการขอพระราชทานยศกองอาสารักษาดินแดนพ.ศ. ๒๕๔๗ โดยที่เป็นการสมควรปรับปรุงระเบียบกองอาสารักษาดินแดนว่าด้วยการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๑๘ให้เหมาะสมยิ่งขึ้น อาศัยอำนาจตามความในมาตรา ๔ มาตรา ๕ และมาตรา ๑๔แห่งพระราชบัญญัติยศและเครื่องแบบผู้บังคับบัญชาและเจ้าหน้าที่กองอาสารักษาดินแดนพ.ศ. ๒๔๙๗ รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงมหาดไทยว่าด้วยการขอพระราชทานยศกองอาสารักษาดินแดน พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกองอาสารักษาดินแดน เรื่องการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๑๘บรรดาระเบียบข้อบังคับหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ผู้มีวิทยฐานะ หมายถึง ผู้มีความรู้ความสามารถ ทั้งนี้ ให้หมายความรวมถึงผู้ดำรงตำแหน่งหรือผู้ประกอบคุณประโยชน์แก่กิจการกองอาสารักษาดินแดนอย่างหนึ่งอย่างใดดังต่อไปนี้(๑)เป็นข้าราชการพลเรือนสามัญ สังกัดกระทรวงมหาดไทย(๒)เป็นผู้ที่ได้รับแต่งตั้งให้ดำรงตำแหน่งในกองบัญชาการกองอาสารักษาดินแดน(๓)เป็นผู้จบหลักสูตรผู้บังคับกองร้อยอาสารักษาดินแดน ผู้บังคับหมวดอาสารักษาดินแดนหรือหลักสูตรอื่นใดตามที่กองบัญชาการกองอาสารักษาดินแดนกำหนดขึ้นข้อ๕ ผู้ที่จะได้รับการขอพระราชทานยศหรือเลื่อนยศกองอาสารักษาดินแดนตั้งแต่ชั้นนายหมวดตรีขึ้นไปจะต้องเป็นผู้มีวิทยฐานะตามข้อ ๔ และมีคุณสมบัติอย่างหนึ่งอย่างใด ดังต่อไปนี้(๑)เป็นผู้ดำรงตำแหน่งในกองบัญชาการกองอาสารักษาดินแดนกองบังคับการกองอาสารักษาดินแดนจังหวัด หรือกองร้อยอาสารักษาดินแดนอำเภอโดยตำแหน่ง(๒)เป็นผู้ที่ได้รับการแต่งตั้งให้ปฏิบัติงานในหน้าที่กองอาสารักษาดินแดนและปฏิบัติหน้าที่มาแล้วเป็นเวลาติดต่อกันไม่น้อยกว่า ๑ ปี(๓)เป็นผู้ปฏิบัติงานในหน้าที่กิจการกองอาสารักษาดินแดนด้วยความอุตสาหะซื่อสัตย์สุจริต และเอาใจใส่ต่อหน้าที่ทำให้เกิดประโยชน์อันดีแก่กิจการกองอาสารักษาดินแดนข้อ ๖[๒] การเสนอขอพระราชทานยศกองอาสารักษาดินแดนให้เป็นไปตามตำแหน่งหน้าที่ ดังต่อไปนี้(๑) กองบัญชาการกองอาสารักษาดินแดน(ก) ตำแหน่ง ผู้บัญชาการกองอาสารักษาดินแดนให้ขอพระราชทานยศ นายกองใหญ่(ข) ตำแหน่ง รองผู้บัญชาการกองอาสารักษาดินแดน ให้ขอพระราชทานยศนายกองเอก(ค) ตำแหน่ง ผู้ช่วยผู้บัญชาการกองอาสารักษาดินแดนหัวหน้าฝ่ายอำนวยการ รองหัวหน้าฝ่ายอำนวยการ ผู้ช่วยหัวหน้าฝ่ายอำนวยการให้ขอพระราชทานยศ นายกองเอก(ง) ตำแหน่ง ที่ปรึกษากองบัญชาการกองอาสารักษาดินแดน ให้ขอพระราชทานยศนายกองตรี ถึงนายกองเอก(จ) ตำแหน่ง ประจำกองบัญชาการกองอาสารักษาดินแดน ให้ขอพระราชทานยศนายกองตรี ถึงนายกองโท(ฉ) ตำแหน่ง หัวหน้ากอง ให้ขอพระราชทานยศ นายกองตรีเว้นแต่หัวหน้ากองที่เคยดำรงตำแหน่ง ผู้บังคับกองร้อยอาสารักษาดินแดนอำเภอมาแล้วให้ขอพระราชทานยศได้ถึงนายกองโท(ช) ตำแหน่ง รองหัวหน้ากอง ให้ขอพระราชทานยศ นายหมวดเอก ถึงนายกองตรี(ซ) ตำแหน่ง หัวหน้าแผนก ให้ขอพระราชทานยศ นายหมวดเอกสำหรับผู้ที่ได้รับพระราชทานยศนายหมวดเอกมาแล้วไม่น้อยกว่า ๕ ปี และดำรงตำแหน่งหัวหน้าแผนกนั้น ๆ มาแล้วไม่น้อยกว่า ๒ ปี ให้ขอพระราชทานยศถึงนายกองตรี(ฌ) ตำแหน่ง ประจำแผนก ให้ขอพระราชทานยศ นายหมวดตรี ถึงนายหมวดเอก(๒) กองบังคับการกองอาสารักษาดินแดนจังหวัด(ก) ตำแหน่ง ผู้บังคับการกองอาสารักษาดินแดนจังหวัด ให้ขอพระราชทานยศนายกองเอก(ข) ตำแหน่ง รองผู้บังคับการกองอาสารักษาดินแดนจังหวัดให้ขอพระราชทานยศ นายกองเอก(ค) ตำแหน่ง ผู้ช่วยผู้บังคับการกองอาสารักษาดินแดนจังหวัดให้ขอพระราชทานยศ นายกองโท ถึงนายกองเอก(ง) ตำแหน่ง หัวหน้าฝ่ายอำนวยการ ให้ขอพระราชทานยศ นายกองโทถึงนายกองเอก(จ) ตำแหน่ง รองหัวหน้าฝ่ายอำนวยการ ให้ขอพระราชทานยศ นายกองตรี(ฉ) ตำแหน่ง ผู้ช่วยหัวหน้าฝ่ายอำนวยการ ให้ขอพระราชทานยศ นายกองตรี(ช) ตำแหน่ง หัวหน้ากอง ให้ขอพระราชทานยศ นายหมวดเอกสำหรับผู้ที่ผ่านการอบรมหลักสูตรผู้บังคับกองร้อยอาสารักษาดินแดนให้ขอพระราชทานยศถึงนายกองตรี(ซ) ตำแหน่ง รองหัวหน้ากอง ให้ขอพระราชทานยศ นายหมวดโท ถึงนายหมวดเอก(ฌ) ตำแหน่ง หัวหน้าแผนก ให้ขอพระราชทานยศ นายหมวดตรี ถึงนายหมวดเอก(ญ) ตำแหน่ง ประจำแผนก ให้ขอพระราชทานยศ นายหมวดตรี ถึงนายหมวดเอก(๓) กองร้อยอาสารักษาดินแดนจังหวัด และกองร้อยบังคับการและบริการ(ก) ตำแหน่ง ผู้บังคับกองร้อย ให้ขอพระราชทานยศ นายหมวดเอกสำหรับผู้ที่ได้รับพระราชทานยศนายหมวดเอกมาแล้วไม่น้อยกว่า ๕ ปี และดำรงตำแหน่งผู้บังคับกองร้อยมาแล้วไม่น้อยกว่า ๒ ปี ให้ขอพระราชทานยศถึงนายกองตรี(ข) ตำแหน่ง รองผู้บังคับกองร้อย ให้ขอพระราชทานยศ นายหมวดตรีถึงนายหมวดเอก(ค) ตำแหน่ง จ่ากองร้อย และผู้บังคับหมวด ให้ขอพระราชทานยศนายหมวดตรี ถึงนายหมวดโท(ง) ตำแหน่ง รองผู้บังคับหมวด และเจ้าหน้าที่ต่าง ๆ ให้ขอพระราชทานยศนายหมวดตรี ถึงนายหมวดโท(๔) กองร้อยอาสารักษาดินแดนอำเภอ(ก) ตำแหน่ง ผู้บังคับกองร้อย ให้ขอพระราชทานยศ นายกองตรี สำหรับผู้บังคับกองร้อยระดับอำนวยการสูง ให้ขอพระราชทานยศได้ถึงนายกองโท(ข) ตำแหน่ง รองผู้บังคับกองร้อย ให้ขอพระราชทานยศ นายหมวดเอกสำหรับผู้ที่ได้รับพระราชทานยศนายหมวดเอกมาแล้วไม่น้อยกว่า ๕ ปี และดำรงตำแหน่งปลัดอำเภอ ระดับเจ้าพนักงานปกครองชำนาญการพิเศษ ให้ขอพระราชทานยศนายกองตรี(ค) ตำแหน่ง ผู้ช่วยผู้บังคับกองร้อย ให้ขอพระราชทานยศ นายหมวดตรีถึงนายหมวดเอก(ง) ตำแหน่ง จ่ากองร้อย และผู้บังคับหมวด ให้ขอพระราชทานยศนายหมวดตรี ถึงนายหมวดโท(จ) ตำแหน่ง รองผู้บังคับหมวด และเจ้าหน้าที่ต่าง ๆ ให้ขอพระราชทานยศนายหมวดตรี ถึงนายหมวดโท(๕) ตำแหน่งเจ้าหน้าที่ประจำผู้บังคับบัญชาในกองบัญชาการกองอาสารักษาดินแดนและกองบังคับการกองอาสารักษาดินแดนจังหวัด(ก) ประจำผู้บัญชาการกองอาสารักษาดินแดน ให้ขอพระราชทานยศ นายหมวดเอกถึงนายกองโท(ข) ประจำรองผู้บัญชาการกองอาสารักษาดินแดน ให้ขอพระราชทานยศนายหมวดเอก ถึงนายกองโท(ค) ประจำผู้ช่วยผู้บัญชาการกองอาสารักษาดินแดนหัวหน้าฝ่ายอำนวยการและรองหัวหน้าฝ่ายอำนวยการ ให้ขอพระราชทานยศ นายหมวดตรีถึงนายกองตรี สำหรับผู้ที่ไม่ได้ผ่านการอบรมหลักสูตรผู้บังคับกองร้อยอาสารักษาดินแดนให้ขอพระราชทานยศถึงนายหมวดเอก(ง) ประจำผู้ช่วยหัวหน้าฝ่ายอำนวยการประจำผู้บังคับการกองอาสารักษาดินแดนจังหวัดรองผู้บังคับการกองอาสารักษาดินแดนจังหวัดและผู้ช่วยผู้บังคับการกองอาสารักษาดินแดนจังหวัด ให้ขอพระราชทานยศ นายหมวดตรีถึงนายหมวดเอกบรรดาตำแหน่งที่จะขอพระราชทานยศตามวรรคหนึ่งให้เป็นไปตามกฎหมายว่าด้วยกองอาสารักษาดินแดนข้อ๗ในการขอพระราชทานยศหรือเลื่อนยศกองอาสารักษาดินแดนให้พิจารณาปีละ ๑ ครั้งข้อ๘การขอพระราชทานยศครั้งแรกให้เริ่มขอพระราชทานยศต่ำสุดตามตำแหน่งที่ระบุในข้อ ๖ และจะต้องครองชั้นยศเดิมเป็นเวลาไม่น้อยกว่า ๑ ปีนับตั้งแต่วันประกาศในราชกิจจานุเบกษาก่อนที่จะเสนอขอพระราชทานเลื่อนยศในชั้นสูงขึ้นไปเว้นแต่รัฐมนตรีว่าการกระทรวงมหาดไทยจะได้ยกเว้นเป็นกรณีพิเศษข้อ๙ให้รัฐมนตรีว่าการกระทรวงมหาดไทยรักษาการตามระเบียบนี้ และมีอำนาจตีความวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๖เมษายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยระเบียบกระทรวงมหาดไทยว่าด้วยการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๕๖[๓]อุษมล/ผู้จัดทำ๒๑ พฤษภาคม ๒๕๕๖ณัฐพร/ผู้ตรวจ๒๑ พฤษภาคม ๒๕๕๖[๑] ราชกิจจานุเบกษาเล่ม ๑๒๑/ตอนพิเศษ ๔๘ ง/หน้า ๑๑/๓๐ เมษายน ๒๕๔๗[๒] ข้อ ๖แก้ไขเพิ่มเติมโดยระเบียบกระทรวงมหาดไทยว่าด้วยการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๕๖[๓] ราชกิจจานุเบกษาเล่ม ๑๓๐/ตอนพิเศษ ๕๖ ง/หน้า ๑/๗ พฤษภาคม ๒๕๕๖